What About Bob?

What About Bob? (euskaraz Zer gertatzen zaio Bobi?) 1991ko Frank Oz ingeles-estatubatuar zinema zuzendariak zuzendutako komedia beltzezko film bat da. Bill Murray eta Richard Dreyfuss aktoreek antzeztu zuten.

 Argumentua 

Bob Waily (Bill Murray) New York hiriko tipo neurotiko bat da, fobia eta mania ugariren jabe dena. Behinola, bere arazoak konpondu asmoz Leo Marvin (Richard Dreyfuss) psikologo prestigiotsuaren kontsultara bertaratuko da. Boben ustez Leok berehalakoan lagunduko omen du, eta Leok oporrak hartzean, Bobek atzetik jarraitu eta haren oporlekuko etxera joatea erabakiko du. Leok Bob han dela jabetzean, hura begi bistatik kentzeko asmoz "bere arazoetatik oporraldia" hartu beharra duelako zeharkako aipamena egingo dio. Bobek Leoren aipamena gaizki ulertu eta Leo eta haren familiarekin bizitzen jarriko da. Leoren zoritxarrerako, Bob aldendu beharrean bere senideen begikoa eta konfidantzazko adiskidea bilakatuko da. Orduan, Leok Bob erditik kentzeko asmoz, bere onetik atera dezakeen egitasmo bati ekingo dio.

 Aktoreak 
 Bill Murray: Bob Wiley
 Richard Dreyfuss: Leo Marvin doktorea
 Julie Hagerty: Fay Marvin
 Charlie Korsmo: Sigmund "Siggy" Marvin
 Kathryn Erbe: Anna Marvin
 Tom Aldredge: Guttman jauna
 Susan Willis: Guttman andrea
 Roger Bowen: Phil
 Fran Brill: Lily Marvin
 Brian Reddy: Carswell Fensterwald, M.D.
 Doris Belack: Catherine Tomsky doktorea
 Melinda Mullins: Marie Grady, Good Morning America saioko elkarrizketatzailea
 Marcella Lowery: Betty, markagailuaren langilea
 Margot Welch: Gwen, markagailuaren langilea
 Barbara Andres: Claire, Marvin doktorearen idazkaria
 Aida Turturro: Emagaldua
 Lori Tan Chinn: Wing, autobus gidaria
 Reg E. Cathey: Howie, Good Morning America saioaren zuzendaria
 Tom Stechschulte: Lennie, Good Morning America saioaren ekoizlea
 Richard Fancy: Ministroa (apaiz protestantea)
 Joan Lunden: Bere burua antzeztuz

 Kanpo estekak 
 What About Bob? filmaren iragarkia ikusgai. Youtube.com 
 IMDBko fitxa irakurgai 

Kategoria:Frank Ozek zuzendutako filmak
Kategoria:Ameriketako Estatu Batuetako filmak
Kategoria:Umorezko filmak
Kategoria:Psikiatriari buruzko filmak
Kategoria:Oporraldiei buruzko filmak
Kategoria:New Hampshiren girotutako filmak
Kategoria:New Yorken girotutako filmak
Kategoria:1990eko hamarkadan girotutako filmak